Rikunarita-ORG/Wikinium huggingface dataset:
# Tamilu valoda

| Tamilu valoda தமிழ் *tamiḻ*  |
| --- |
| Izruna: | IPA: [t̪ɐmɨɻ] |
| Valodu lieto: | Indijā, Šrilankā, Singapūrā, kur šai valodai ir oficiāls statuss, kā arī Malaizijā, Maurīcijā, Reinjonā un emigrantu kopienās visā pasaulē |
| Pratēju skaits: | Dzimtā val. 66 milj. Kopā 77 milj.  |
| Reitings: | 20, 16, 15 (dzimtā val.) |
| Valodu saime: | Dravīdu  Dienviddravīdu   Tamilu-kannadu    Tamilu-kodagu     Tamilu-malajalu      **Tamilu valoda**  |
| Rakstība: | Tamilu raksts  |
| Oficiālais statuss |
| Oficiālā valoda: |  Indija  Šrilanka  Singapūra |
| Regulators: | Dažādas akadēmijas un Tamilnādas valdība |
| Valodas kodi |
| ISO 639-1: | ta |
| ISO 639-2: | tam |
| ISO 639-3: | tam  |
| Tamilu valodā runājošie areāli Dienvidindijā un Šrilankā |
|

|  |  |
| --- | --- |
| Indic script | **Šajā rakstā var būt pielietotas Indijas rakstības**. Bez attiecīga programmnodrošinājuma iespējama nekorekta teksta attēlošanās. |

 |

**Tamilu valoda** (தமிழ் *tamiḻ*; IPA: [t̪ɐmɨɻ]) ir dravīdu saimes valoda, kurā galvenokārt runā tamili Indijas subkontinentā. Tā ir oficiālā valoda Indijā, Šrilankā un Singapūrā. Tamilu valodā cilvēki runā arī minoritātēs Malaizijā, Maurīcijā un Reinjonā, kā arī diasporā visā pasaulē. Tā ir oficiāla valoda Tamilnādas štatā Indijā, kā arī viena no Indijas klasiskajām valodām. Ar vairāk nekā 77 miljoniem runātāju tamilu valoda ir viena no lielākajām pasaules valodām.

Tamilu literatūrai ir vairāk kā divu tūkstošu gadu gara vēsture. Visagrākie epigrāfiskie pieraksti datējami Čolas dinastijas valdīšanas sākumā apmēram 300. gadu p.m.ē. Visvecākais zināmais apcerējums tamilu valodā, Tolkāpijams (தொல்காப்பியம்), tiek datēts starp 2. gadsimtu p.m.ē. un 10. gadu m.ē.

Tamilu valodā pēc 2001. gada datiem tiek izdotas 1863 avīzes, no kurām 353 ir ikdienas izdevumi. 2004. gadā tamilu valodai kā pirmajai Indijā tika piešķirts klasiskās valodas statuss.

## Ārējās saites

* *Ethnologue* par tamilu valodu Arhivēts 2010. gada 7. jūlijā, *Wayback Machine* vietnē.
* Omniglot par tamilu rakstību
* *Language Museum* ziņojums Arhivēts 2005. gada 23. novembrī, *Wayback Machine* vietnē.
* UCLA tamilu valodas profils
* *CIIL* tamilu valodas vietne
* Starptautisks informācijas tehnoloģiju forums par tamilu valodā

Tiešsaistes apmācību resursi
* Tamilu valoda — Projekts, kas piedāvā tiešsaistes tamilu valodas lekcijas, arī videolekcijas.
* Tamilu virtuālā universitāte
* Tīmeklī bāzēta tamilu valodas apmācība

## Atsauces un piezīmes
# The Times of India

The Times of India| *The Times of India* veltīta 1988. gada Indijas pastmarka |
| Veids |
Dienas laikraksts |
| Izdevējs |
Sahu Džains |
| Dibināts |
1838 |
| Valoda |
Angļu |
| Uzņēmums |
Bennett, Coleman & Co. Ltd. |
| Valsts |  Indija |
| Izdevniecības valsts |  Mumbaja, Mahārāštra, Indija |
| Pirmais izdevums |
1838. gada 3. novembrī |
| Regularitāte |
Katru dienu |
| Kopējais metiens |
2 113 411 (2022. gada decembris) |
| Tīmekļa vietne |
timesofindia.com |

The Times of India ir angļu valodā iznākošs dienas laikraksts Indijā. Tas ir trešais lielākais laikraksts Indijā pēc metiena un visvairāk pārdotais angļu valodas dienas laikraksts pasaulē kopš 19. gadsimta vidus.

## Vēsture

Laikraksts tika dibināts 1838. gada 3. novembrī kā *The Bombay Times and Journal of Commerce*, lai kalpotu Britu Rietumindijas iedzīvotājiem. Sākotnēji tas iznāca divas reizes nedēļā — trešdienās un sestdienās. 1850. gadā laikraksts sāka iznākt katru dienu, bet savu pašreizējo nosaukumu ieguva 1861. gadā.

## Īpašnieki

Kopš 1948. gada, kad Indija ieguva neatkarību, laikraksta īpašnieks ir uzņēmums *Bennett, Coleman & Co. Ltd.*, kas pieder Sahu Džaina ģimenei. Uzņēmums ir pazīstams arī kā *The Times Group*, un tas ir lielākais mediju konglomerāts Indijā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: The Times of India.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* Laikraksta tīmekļa vietne (angliski)
# Rotten Tomatoes

| *Rotten Tomatoes* |
| --- |
|  |
| Pamatinformācija |
| Lapas veids | filmu un televīzijas apskatu apkopotājs un lietotāju kopiena |
| Valsts |  ASV |
| Īpašnieks | *Warner Bros. Discovery* (25%) *Comcast* (75%) |
| Darbību uzsāka | 1998. gada 12. augustā |
| Valodas | angļu |
| Komerciāla | jā |
| Reģistrācija | neobligāti |
| Mājaslapa | www.rottentomatoes.com |

Rotten Tomatoes (no angļu valodas — 'sapuvušie tomāti') ir ASV kinofilmu un televīzijas raidījumu recenziju apkopošanas tīmekļa vietne. Uzņēmumu 1998. gada augustā uzsāka trīs Kalifornijas Universitātes bakalaura studenti. Kopš 2010. gada janvāra *Rotten Tomatoes* pieder uzņēmumam *Flixster*, kuru savukārt 2011. gadā iegādājās *Warner Bros.*

## Vēsture

*Fandango* un *Rotten Tomatoes* galvenā mītne Beverlihilsā
*Rotten Tomatoes* 1998. gada 12. augustā brīvajā laikā izveidoja Šeņs Dons (*Senh Duong*). Viņa mērķis, veidojot *Rotten Tomatoes*, bija radīt vietni, kurā cilvēki varētu piekļūt dažādu ASV kinokritiķu atsauksmēm. Kā liels Džekija Čana cienītājs Dons sākotnēji vēlējās izveidot tīmekļa vietni, kas apkopotu visas Čana Honkongas filmu recenzijas, kad tās tika izlaistas ASV.

## Atsauces

## Ārējās saites

* Oficiālā tīmekļa vietne (angliski)
# Āmirs Hāns

| **Āmirs Hāns** आमिर ख़ान عامر خان |
| --- |
| Āmirs Hāns 2014. gadā |
| Dzimis |
1965. gada 14. martā  Bombeja, Mahārāštra, Indija |
| Darbības gadi |
1984–pašlaik |

**Āmirs Hāns** (hindi: आमिर ख़ान, urdu: عامر خان, izrunā: /ˈaːmɪr ˈxaːn/; dzimis 1965. gada 14. martā) ir Indijas aktieris, režisors un producents.

Visu karjeru pavadījis Bolivudā, kļūstot par vienu no populārākajiem un ietekmīgākajiem indiešu aktieriem. Viņš ieguvis daudzus dažādus apbalvojumus. Piedalījies arī filmā, kura nominēta Amerikas Kinoakadēmijas balvai kategorijā "Labākā filma svešvalodā" (filma *Lagaan*, kurā viņš atveidoja galveno lomu).

## Ārējās saites

* Vikikrātuvē par šo tēmu ir pieejami multivides faili. Skatīt: Āmirs Hāns.

* *IMDb* profils (angliski)
* *AllMovie* profils (angliski)
# Telugu valoda

| Telugu valoda తెలుగు *tĕlugu* |
| --- |
| Valodu lieto: | Indijā  |
| Reģions: | Āndhra Pradēša |
| Pratēju skaits: | Dzimtā val. 74 milj  |
| Reitings: | 14 |
| Valodu saime: | Dravīdu  Dienvidcentrāldravīdu   **Telugu valoda**  |
| Rakstība: | Telugu raksts  |
| Oficiālais statuss |
| Oficiālā valoda: |  Indija |
| Regulators: | nav oficiāls regulators |
| Valodas kodi |
| ISO 639-1: | te |
| ISO 639-2: | tel |
| ISO 639-3: | tel  |
| Telugu valodā runājošie areāli Indijā |
|

|  |  |
| --- | --- |
| Indic script | **Šajā rakstā var būt pielietotas Indijas rakstības**. Bez attiecīga programmnodrošinājuma iespējama nekorekta teksta attēlošanās. |

 |

**Telugu valoda** (తెలుగు) ir lielākā dravīdu saimes valoda pēc runātāju skaita. Šajā valodā runā galvenokārt Indijas dienvidaustrumos. Tā ir Āndhra Pradēšas štata oficiālā valoda. Tiek uzskatīts, ka telugu valodu prot aptuveni 74 miljoni cilvēku.

Pirmais rakstītais teksts telugu valodā ir datēts ar 575. gadu. Telugu raksts ir izveidots 6. gadsimtā Čālukjas impērijas laikā un ir saistīts ar kannadu valodu. Par telugu literatūras sākumu uzskata 11. gadsimtu, kad šajā valodā tika pārtulkots hindu eposs "Mahābhārata".

Telugu valodā tiek izšķirti četri reģionālie dialekti.
# ISSN[labot | labot pirmkodu]

ISSN 0317-8471
**Starptautiskais standarta seriālizdevuma numurs** (angļu: *International Standard Serial Number*; **ISSN**) ir unikāls numurs, kas sastāv no astoņām zīmēm, ar ko var identificēt periodikas izdevumu. Šis ir starptautiski akceptēts apzīmējums seriālo izdevumu reģistrēšanai un identificēšanai. Parasti numurs ar defisi tiek sadalīts divos četrzīmju numuros, kurā pēdējais ir kontrolcipars, tas var būt 0—9 vai X.

1975. gadā tika publicēts ISO standarts ISO 3297, kurā nodefinēta ISSN sistēma. Latvijā ISSN numurus piešķir Bibliogrāfijas institūta ISSN centrs.

## Atsauces
# Čennai

| Čennai  |
| --- |
| pilsēta |
| *Chennai*, சென்னை |
|  |
|  |
| ČennaiRādīt kartē "Indija"ČennaiRādīt kartē "Tamilnāda" |
|
Koordinātas: ﻿ / ﻿ |
| Valsts |  Indija |
| Štats |
Tamilnāda |
| Dibināta |
1639. gadā |
| Platība |
|  • Kopējā |
181,06 km2 |
| Augstums |
6 m |
| Iedzīvotāji
(2024) |
|  • kopā |
6 599 000 |
|  • blīvums |
39 147,2/km² |
| Laika josla |
IST (UTC+5:30) |
| Mājaslapa | www.chennaicorporation.com |
|  **Čennai Vikikrātuvē** |

**Čennai** jeb **Čenaja** (angļu: *Chennai*, tamilu: சென்னை), līdz 1996. gadam šo pilsētu sauca par **Madrasu**, ir pilsēta Indijas dienvidaustrumos Bengālijas līča krastā. Tamilnādas štata galvaspilsēta.

Pilsēta slavena ar savu kultūru un tempļiem. Ekonomikā tā ir Indijas lielākais autobūves centrs (šeit ir arī tanku ražotne) un IT rūpniecības centrs. Pilsēta cieš no ūdens trūkuma. Populārākais sporta veids pilsētā — krikets.

## Vēsture

Čennai apkārtni no I gadsimta pārvaldīja dažādas Dienvidindijas valstis — Pallava, Kola, Pandja. Mailapora (*Mylapore*, tagad Čennai daļa) bija galvenā Pallavas valsts osta.

1522. gadā ieradās portugāļi, ierīkojot ostu un nosauca to par Santomē (*São Tomé*) — Svētā Toma vārdā, kurš, kā leģenda vēsta, šeit sludināja starp 52. un 70. gadu. Vēlāk reģions nokļuva nīderlandiešu rokās, kuri 1612. gadā apmetās uz ziemeļiem no mūsdienu Čennai.

1639. gada 22. augustā vietējais valdnieks atļāva Britu Austrumindijas kompānijai ierīkot apmetni, gadu vēlāk briti šeit uzcēla fortu. 1746. gadā pilsētu ieņēma franči, tomēr pēc miera līguma 1749. gadā tā tika atdota britiem. 18. gadsimta beigās briti bija pakļāvuši Madrasas apkārtējās teritorijas.

Britu valdīšanas gados Madrasa izauga par lielu metropoli. Pirmā pasaules kara laikā Madrasa bija vienīgā britu Indijas pilsēta, kurai uzbruka ienaidnieks — vācu vieglais kreiseris *SMS Emden* bombardēja pilsētas naftas bāzi.

Pēc neatkarības nodibināšanās 1947. gadā Madrasa kļuva par Madrasas štata (kopš 1969. gada — Tamilnādas) galvaspilsētu. 1996. gadā pilsēta tika pārsaukta no Madrasas par Čennai. Pilsēta un tās piekraste cieta 2004. gada cunami izraisītajos postījumos.

## Cilvēki

Čennai dzimuši:

* Višvanatans Anands (*Viswanathan Anand*, 1969) — šahists
* Pīts Bests (*Pete Best*, 1941) — mūziķis
* Mahešs Bupati (*Mahesh Bhupathi*, 1974) — tenisists
* Engelberts Hamperdinks (*Engelbert Humperdinck*, 1936) — dziedātājs
* Narains Kartikejans (*Narain Karthikeyan*, 1977) — F1 pilots

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Čennai.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Bolivuda

Bolivudas stila deja
**Bolivuda** (hindi: बॉलीवूड, angļu: *Bollywood*) ir neformāls apzīmējums Mumbajā bāzētajai hindi valodas filmu industrijai Indijā. Nereti tas tiek aplami attiecināts uz visu Indijas kino jomu.[*nepieciešama atsauce*]

Vārds Bolivuda ir salikums no vārdiem "Bombeja" (agrākais Mumbajas nosaukums) un "Holivuda", kas ir ASV kinematogrāfijas centrs. Atšķirībā no Holivudas, Bolivuda nepastāv kā reāla vieta. Lai arī daudzi uzsver, ka šis apzīmējums nekorekti piedēvē Mumbajā veidotajām filmām Holivudas pakaļdarinājuma statusu, termins ir kļuvis plaši izplatīts, ko pierāda arī savs ieraksts Oksfordas skaidrojošajā vārdnīcā.
Tās kino industrijas centrs atrodas ārpus Indijas- Portblērā.
# Datorzinātne

Ada Lavleisa izstrādāja pirmo algoritmu ar lietojumu datorsistēmās
**Datorzinātne** pēta informācijas un skaitļošanas teorētiskos pamatus, kā arī praktiskas metodes teorētisko pamatu ieviešanā un lietošanā datorsistēmās.

Datorzinātne nereti tiek jaukta ar nozarēm, kurās noris darbs ar datoru, piemēram, informācijas tehnoloģijām, — tiek domāts, ka tā ir saistīta ar tādām nodarbēm kā datorspēļu spēlēšana, interneta pārlūkošana vai rakstīšana ar teksta redaktoru. Nīderlandes datorzinātnieks Edsgers Deikstra ir teicis: "Datorzinātne ir par datoriem tikpat, cik astronomija ir par teleskopiem", tā norādot, ka dators ir vien instruments, ar kuru strādā datorzinātnieki.

## Datorzinātnes nozares

Organizācija CSAB, kura atbild par datorzinātnes studiju programmu akreditāciju ASV un citur pasaulē, ir noteikusi četras datorzinātnes pamata sastāvdaļas:

1. skaitļošanas teorija;
2. algoritmi un datu struktūras
3. programmēšanas metodoloģija un valodas
4. datoru uzbūves elementi un arhitektūra.

### Latvijā

Pēc Jāņa Zutera, Latvijas Universitāte Datorikas fakultāte profesora, datorzinātne var iedalīt 12 galvenajās sadaļās:

* Algoritmi un datu struktūras.
* Programmēšanas valodas.
* Datoru arhitektūra.
* Operētājsistēmas un datortīkli.
* Programmatūras izstrāde.
* Datu bāzes un informācijas meklēšana.
* Mākslīgais intelekts un robotu tehnika.
* Datorgrafika.
* Cilvēka un datora sadarbība.
* Skaitļošanas matemātika.
* Lietišķā informātika.
* Bioinformātika.

Latvijas Universitātes Datorikas fakultātes datorzinātņu bakalaura studiju programmā obligātajā daļā iekļauti šādi kursi: *Programmēšana*, *Datu struktūras un pamatalgoritmi*, *Datorsistēmu uzbūve*, *Datubāzes*, *Internets, tīkla etiķete un tiesiskais regulējums*, *Formālās gramatikas*, *Diskrētā matemātika*, *Matemātiskā analīze*, *Varbūtību teorija un matemātiskā statistika*, *Datubāzes pārvaldības sistēmas*, *Programmēšanas valodas*, *Automātu teorija*, *Algebra*, *Programminženierija*, *Nozares tiesību pamati, standarti*, *Darba aizsardzība un ergonomika*, *Formālās specifikācijas*, *Fizika*, *Operētājsistēmas*.[*jāprecizē*]

## Datorzinātnes studijas

Augstskolas visā pasaulē piedāvā apgūt datorzinātni bakalaura, maģistra un doktora līmenī.

Datorzinātnes bakalaura grādu Latvijā var iegūt Daugavpils Universitātē, Latvijas Universitātē, Latvijas Lauksaimniecības Universitātē, Rīgas Tehniskajā universitātē, Liepājas Universitātē, Transporta un sakaru institūtā un Ventspils Augstskolā.[*jāprecizē*]

## Atsauces

## Skatīt arī

* Algoritms
* Dators
* Mākslīgais intelekts
* Programmēšanas valoda
# Deli

| Deli  |
| --- |
| galvaspilsēta |
| *Delhi* दिल्ली ਦਿੱਲੀ دلی |
|  |
|  |
|

|  |
| --- |
|  **Emblēma** |

 |
|  |
|
Koordinātas: ﻿ / ﻿ |
| Valsts |  Indija |
| Teritorija |
Deli |
| Platība |
|  • galvaspilsēta |
1 483 km2 |
| Augstums |
239 m |
| Iedzīvotāji
(2016) |
|  • galvaspilsēta |
26 495 000 |
|  • blīvums |
11 296,9/km² |
|  • aglomerācija |
18 916 890 |
| Laika josla |
IST (UTC+5:30) |
| Mājaslapa |
delhigovt.nic.in |
|  **Deli Vikikrātuvē** |

**Deli** (angļu: *Delhi*, hindi: दिल्ली, pandžabu: ਦਿੱਲੀ, urdu: دلی) ir otra lielākā Indijas metropole, kurā dzīvo 17 miljoni iedzīvotāju. Tā ir arī Indijas galvaspilsēta (Ņūdeli) un politiskais centrs, un atrodas Indostānas pussalas ziemeļos daļā pie Jamunas upes. Pilsēta ar ārkārtīgi bagātu vēsturi. Faktiski sastāv no divām pilsētām — Vecās Deli (*Old Delhi*) un Ņūdeli (Jaunā Deli). Vecā Deli ir senā pilsēta, kuras veidolu lielā mērā noteic tas, ka tā bijusi Mogolu impērijas galvaspilsēta, bet Ņūdeli ir attīstījusies kopš 1911. gada, kad Deli kļuva par Britu Indijas galvaspilsētu. Indijas valsts pārvaldes orgāni atrodas Ņūdeli.

## Vēsture

Deli reizēm dēvē par "septiņu impēriju galvaspilsētu", uzskatot, ka Deli atradusies Mahābhāratā pieminētā Pāndavu galvaspilsēta Indraprasta (*Indraprastha*), tomēr arheologi atraduši pastāvīgas apmetnes pēdas no Maurju impērijas laika (ap 300. gada p.m.ē.).
No Guptu impērijas laikiem Deli saglabājusies slavenā Dzelzs kolonna.

1192. gadā afgāņu valdnieks Muhameds Gazni sakāva radžputu karaspēku, ieņēma Deli un1206. gadā tā kļuva par Deli sultanāta galvaspilsētu.

Pēc Bābura karaspēka iebrukuma 1526. gadā tā kļuva par Mogolu impērijas galvaspilsētu. Mogolu imperators Akbars pārcēla galvaspilsētu uz Āgru, tomēr imperators Šahs Džahāns (1592—1666) lika Deli uzcelt jaunu galvaspilsētu Šahdžahanbādu (*Shahjahanabad*) ar imperatora pili, kas mūsdienās pazīstama kā Sarkanais forts.

Kad 1911. gadā Britu Indijas galvaspilsētu no Kalkutas pārcēla uz Deli, daļu no vecās pilsētas nojauca, lai izbūvētu eiropeisku Jauno Deli pēc angļu arhitekta Edvīna Lačensa (*Edwin Lutyens*) projekta.

1947. gadā Jaunā Deli kļuva par neatkarīgās Indijas galvaspilsētu. Uz Deli pārcēlās tūkstošiem hindu un sikhu bēgļu no Pakistānas teritorijas. 1984. gadā, pēc premjerministres Indiras Gandijas nogalināšanas, pilsētā notika sikhu grautiņi, kuros bojā gāja apmēram 5000 cilvēku.

## Cilvēki

Deli dzimuši:

* Pedijs Ešdauns (*Paddy Ashdown*, 1941-2018), politiķis
* Mukešs (*Mukesh*, 1923-1976), dziedātājs
* Pervezs Mušarafs (*Pervez Musharraf*, 1943-), Pakistānas politiķis
* Šāhruhs Hāns (*Shahrukh Khan*, 1965-), aktieris

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Deli.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Amitābs Bačans

| **Amitābs BačansAmitabh Bachchan* |
| --- |
| Amitābs Bačans 2009. gadā |
| Dzimis |
1942. gada 11. oktobrī |
| Nodarbošanās |
Aktieris, producents, dziedātājs, TV raidījumu vadītājs |
| Darbības gadi |
1969—pašlaik |
| Bērni |
Abhišēks Bačans |
| Paraksts |  |

**Amitābs Bačans** (hindi: अमिताभ बच्चन, *Amitabh Harivansh Baccan*; dzimis 1942. gada 11. oktobrī) ir indiešu kinoaktieris.

Pirmo atpazīstamību guvis 1970. gadu sākumā un kopš tā laika ir piedalījies vairāk nekā 180 hindu filmās vairāk nekā četru dekāžu laikā. Viņš tiek uzskatīts par vienu no Indijas kinoindustrijas lieliskākajiem un ietekmīgākajiem aktieriem. Karjeras laikā ieguvis vairākus apbalvojumus, tai skaitā trīs Nacionālās filmu balvas kā labākais aktieris (augstākais apbalvojums Indijas kino). 2013. gadā debitēja Holivudas filmā "Lielais Getsbijs" (*The Great Gatsby*).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Amitābs Bačans.

* *IMDb* profils (angliski)
* *AllMovie* profils (angliski)